नई दिल्ली। उद्यमों और उपभोक्ताओं के लिए पहले से उपलब्ध सर्फेस प्रो के अलावा, माइक्रोसॉफ्ट ने आज अपने सर्फेस श्रेणी के नए सदस्यों को भारतीय बाजार में उतारा। बिल्कुल नए एवं उत्कृष्ट श्रेणी के विंडोज डिवाइस सर्फेस बुक 2, जो अब तक का सबसे शक्तिशाली सर्फेस है, और सर्फेस लैपटॉप के साथ कंपनी ने ग्राहकों को ज्यादा हासिल करने की सक्षमता प्रदान की है। सर्फेस श्रेणी के विस्तार से भारत में माइक्रोसॉफ्ट डिवाइस पोर्टफोलियो को मजबूती मिली है, जो भारत में उपयोगकर्ताओं को विंडोज 10 सुविधाओं के माध्यम से अपनी रचनात्मकता का उन्मुक्त होकर उपयोग करने की अनुमति देगा। ये प्रोडक्ट हर व्यक्ति को अपने-अपने क्षेत्र में बेहतर कार्य करने में सक्षम बनाएंगे।